 **Ministerul Mediului**



**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI MEHEDINȚI** |

**DECIZIA ETAPEI DE ÎNCADRARE**

**Nr. 211**

Ca urmare a solicitării de emitere a acordului de mediu adresate de **COMUNA BÎCLEȘ**, cu sediul în comuna Bîcleș, sat Bîcleș, prin Coandă Lucian Laurențiu în calitate de primar, înregistrată la APM Mehedinți cu nr.13606 din 30.10.2017 în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Mehedinţi decide, ca urmare a consultărilor desfăşurate în cadrul şedinţei Comisiei de Analiză Tehnică din data de 02.11.2017, că proiectul **“Executare rigolă pereată DE 1355, L=1220m, comuna Bîcleș, județul Mehedinți**”, propus a fi amplasat in județul Mehedinți, comuna Bîcleș, sat Smadovița, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele**:

**a) proiectul se încadrează în prevederile Hotărârii Guvernului nr. 445/2009,** anexa nr. 2, la pct.*13.a:) “Orice modificari sau extinderi, altele decat cele prevazute la pct.22 din anexa nr.1, ale proiectelor prevazute in anexa nr.1 sau in prezenta anexa, deja autorizate, executate sau in curs de a fi executate, care pot avea efecte semnificative negative asupra mediului”*

**b) descriere proiect:** Proiectul propus presupune execuția unei rigolei pereate aferentă drumului DE 1355, in lungime de 1220 m, intre km 0+029 – km 1+249, partea stângă.

Protejarea peretilor dispozitivelor de scurgere a apelor de suprafata se va realiza cu beton de ciment C25/30 cu grosimea de 8 cm turnat la fata locului pe strat de nisip de 5 cm

Drumul de exploatare DE 1355, lungime 1317m, este situat in extravilanul satului Smadovita, Comuna Bicles, judetul Mehedinti.

Drumul este de asfalt, racordat pe o lungime de 17 m la drumul comunal DC116 și are o latime a platformei de 5.0 m.

Colectarea si dirijarea apelor pluviale se realizeaza prin podete transversale casetate si tubulare, dar lipsesc in mare parte santurile, iar unde exista acestea sunt colmatate.

***Elemente specifice caracteristice proiectului propus:***

La stabilirea lucrarilor de amenajare a sistemelor de colectare și evacuare a apelor pluviale s-a avut in vedere urmatoarele:

- proiectarea dispozitivelor de scurgere a apelor de suprafata se face in conformitate cu situatia existenta, astfel incat apele sa fie colectate rapid de pe platforma si evacuate lateral, prin podețe tubulare existente de dimensiuni corespunzătoare, prin locuri care permit acest lucru;

- se apreciaza ca este necesara prevederea de lucrari de protejare a peretilor si s-a prevazut executia de rigole pereate, solutie tehnica care asigura si protejarea dispozitivului impotriva colmatarii, avand in vedere panta longitudinala a drumurilor,mai mare de 4%, precum si a naturii terenului argile prafoase si prafuri argiloase, teren cu sensibilitate foarte mare la apa.

- protejarea peretilor dispozitivelor de scurgere a apelor de suprafata se va realiza cu beton de ciment C25/30 cu grosimea de 8 cm turnat la fata locului pe strat de nisip de 5 cm;

- apele din santuri se vor descarca transversal prin podete tubulare de dimensiuni corespunzatoare, modul de scurgere a acestora se va realiza transversal sau longitudinal drumului, urmarindu-se indepartarea lor din zona constructiei.

**c**) **cumularea cu alte proiecte**: Implementarea proiectului este parte integrantă din modernizarea drumului de exploatare DE1355 cu o lungime de 1317m,, situate în extravilanul satului Smadovița, comuna Bîcleș, județul Mehedinți.

**d) utilizarea resurselor naturale:** la prepararea betonului, fundația de balast și a stratului de piatră spartă se vor utiliza agregate naturale , concasate, provenite de la balastiere și cariere autorizate;

**e) deseuri generate pe amplasament**: deșeurile rezultate la implementarea proiectului sunt reprezentate de pamânt excavat, deșeuri de vegetație din șanțurile colmatate, resturi de materiale de constructive și deșeuri menajere

**f**) **emisiile poluante, inclusiv zgomotul si alte surse de disconfort:**

* *Emisii de praf*
* Pe perioada executiei datorita miscarilor de pamant se vor semnala emisii importante de praf si noxe de la gazele de esapament.
* *Emisii apa*

- In perioada de execuție a lucrărilor de modernizare a drumurilor sursele posibile de poluarea apei sunt datorate manipularii și punerii in opera a materialelor de construcții ( beton, agregate, etc.) sau pierderi accidentale de combustibili, uleiuri de

la utilajele santierului.

* *Poluarea sonoră*

- Sursele de *zgomot* sunt reprezentate de: traficul autovehicolelor si utilajele folosite la amenajarea drumurilor

**g**) **risc de accident datorită tehnologiilor utilizate** - nu se folosesc substante poluante;

**h)** **utilizarea existentă a terenului**: terenul pe care se va realiza proiectul propus este situat in extravilanul comunei Bîcleș cu destinația zonă drum de exploatare,, conform certificatului de urbanism;

**i)relativa abundenta a resurselor naturale din zona**, calitatea si capacitatea regenerativa a acestora: deoarece proiectul se va implementa in intravilanul localităților acesta nu va influenţa resursele naturale din zona si nu va avea impact

negativ privind calitatea si capacitatea regenerativa a acestora.

**j)** **capacitatea de absorbtie a mediului**:

- zonele umede - nu este cazul   
    - zonele costiere - nu este cazul

    - zonele montane si cele împadurite - nu este cazul

    - parcurile si rezervatiile naturale - nu este cazul

    - ariile clasificate sau zonele protejate prin legislatia în vigoare, cum sunt: nu este cazul

**k)** **zonele de protectie speciala**: amplasamentul pe care urmeaza sa se realizeze proiectul se afla înafara oricărei arii protejate, conform punct de vedere nr.1007 din 31.10.2017, emis de Biroul CFM – Arii Protejate din cadrul APM Mehedinți;

**m)** **ariile in care standardele de calitate a mediului stabilite de legislatia in vigoare au fost deja depasite**: nu este cazul;

**n)** **peisajele cu semnificatie istorica, culturala si arheologica**: nu este cazul;

**o)** **extinderea impactului**: local, numai in zona de lucru, pe perioada de executie;

**p)** **natura transfrontiera a impactului**: prin localizarea sa proiectul nu produce impact de natura transfrontiera;

**r)** **marimea si complexitatea impactului**: zona studiată este antropizată iar impactul asupra factorilor de mediu sol, aer, zgomot este direct de complexitate medie pe termen limitat;

**s)** **probabilitatea impactului**: impactul asupra populatiei este unul benefic si contribuie la dezvoltarea economica a localității;

**t) durata, frecventa si reversibilitatea impactului**: redusă, proiectul propus se va derula pe o perioadă cuprinsă între 9 – 12 luni;

***u).*organizarea de santier**: nu este cazul;

**v)** pe timpul derularii procedurii nu s-au primit observatii din partea publicului.

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- Nu este cazul

***Realizarea acestui proiect se va face cu respectarea urmatoarelor conditii*:**

1. pentru factor de mediu **apa:**

* in perioada de executie se va delimita foarte bine zona de lucru si va fi imprejmuita, astfel incat sa se elimine orice risc de poluare al apelor de suprafata si subterane din zona;
* se va proceda la acoperirea spatiilor de depozitare a materialelor de unde pot rezulta particule care pot fi antrenate de catre apele de suprafata si subterane;
* se vor lua toate masurile in vederea evitarii poluarilor accidentale, in cazul unor astfel de poluari se va interveni operativ;

1. pentru factor de mediu **aer:**

* folosirea de utilaje periodic verificate tehnic, de generatie recenta, dotate cu sisteme catalitice de reducere a poluantilor;
* transportul de materiale se va face pe trasee optime;
* sa se asigure masuri si dotari speciale pentru izolarea si protectia fonica a surselor generatoare de zgomot si vibratii;
* utilajele folosite la executia lucrarilor vor avea o stare tehnica corespunzatoare in vederea evitarii poluarii atmosferice;

1. pentru factor de mediu **sol:**

* se va asigura gestionarea corespunzatoare, prin depozitarea temporara, in locuri amenajate, a tuturor tipurilor de deseuri, pana la ridicarea lor de catre societatea de salubrizare autorizata;
* pe perioada de executie a lucrarilor se vor lua toate masurile care se impun pentru evitarea contaminarii solului cu produse petroliere, provenite de la utilajele tehnologice;
* in cazul producerii unor poluari accidentale in timpul lucrarilor acestea vor fi neutralizate cu substante absorbante , vor fi depozitate temporar in recipienti speciali si se vor preda firmelor autorizate in vederea eliminarii;

1. **gestiunea deseurilor de pe amplasament:**

* deșeul rezultat este reprezentat de pământ excavat, vegetație și resturi de materiale de construcție;
* volumul total de pamânt excavat pentru aducerea platformei drumului la parametrii este pamant rezultat din compensarile in profil longitudinal;
* deșeurile de materiale de constructie vor fi eliminate de catre firma constructoare.

1. titularul va informa in scris autoritatea competenta pentru protectia mediului ori de cate ori exista o schimbare de fond a datelor care au stat la baza eliberarii prezentului act;
2. conditii din alte acte de reglementare : se vor respecta condițiile impuse de avizele solicitate prin certificatul de urbanism;
3. titularul va informa in scris autoritatea competentă pentru protecția mediului ori de câte ori există o schimbare de fond a datelor care au stat la baza eliberării prezentului act;
4. atât beneficiarul cât și proiectantul vor urmări îndeaproape executarea lucrărilor prevăzute in proiect;
5. ***titularul va notifica în scris Agenția pentru Protecția Mediului Mehedinți în următoarele cazuri:***

* în situația în care, după emiterea prezentului act și înaintea obținerii aprobării de dezvoltare (autorizației de construire) proiectul a suferit modificări;
* la finalizarea investiției pentru verificarea realizării proiectului in conformitate cu cerințele legale și cu condițiile din prezentul act și întocmirii procesului verbal de constatare a respectării tuturor condițiilor impuse

1. ***revizuirea deciziei etapei de incadrare este obligatorie in următoarele condiții:***

* daca apar elemente noi , necunoscute la data emiterii prezentului act;
* prevederile unor noi reglementari legale o impun

*Decizia etapei de incadrare își păstrează valabilitatea pe toată perioada punerii aplicare a proiectului.*

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**,

Ing. Dragoş Nicolae TARNIŢĂ

**INTOCMIT, ŞEF SERVICIU A.A.A.,**

Ing. Mihaela ILIE Biolog Lavinia MATEESCU